iraklixyz/georgian-wikipedia-cleaned huggingface dataset:
ანია ტეილორ-ჯოი

ანია ჯოზეფინ მარი ტეილორ-ჯოი (დ. 16 აპრილი, 1996, მაიამი, ფლორიდა, აშშ) — არგენტინულ-ბრიტანული წარმოშობის ამერიკელი მსახიობი. ცნობილი გახდა 2015 წელს სერიალ „ატლანტიდაში“ ნათამაშები როლით. 2019 წელს ითამაშა ბეტ ჰარმონის როლი სერიალში „ლაზიერის გამბიტი“. მისი სამსახიობო კარიერა დაიწყო 2014 წელს, საშინელებათა ფილმ „ვამპირების აკადემია“-ში ნათამაშები როლით.
ბეტ ჰარმონი

ელისაბეტ „ბეტ“ ჰარმონი (დ. 2 ნოემბერი, 1948) — ამერიკელი გამოგონილი პერსონაჟი. 1983 წელს შექმნა უოლტერ ტევისმა, პერსონაჟი პირველად სწორედ მის ნოველაში, „ლაზიერის გამბიტი“ გამოჩნდა. ის არის ამერიკელი მოჭადრაკე რომელმაც ჭადრაკის თამაში ბავშვობიდან დაიწყო. მისი დედა და მამა, ალისა და პაული დაიღუპნენ ავტოკატასტროფაში, მაშინ როდესაც ბეტი 8 წლის იყო. 2020 წელს გამოჩნდა „“-ის სერიალში, სადაც მის როლს ანია ტეილორ-ჯოი ასრულებს.
ვიოლეტა ბერმუდესი

ვიოლეტა ბერმუდესი (; დ. 12 აგვისტო, 1961, ლიმა, პერუ) — პერუელი იურისტი, მწერალი და დიპლომატი. პერუს პრემიერ-მინისტრი 2020 წლის 18 ნოემბრიდან. მანამდე იგი მუშაობდა აშშ-ის საერთაშორისო განვითარების სააგენტოში და პრეზიდენტ ალეხანდრო ტოლედოს და პრემიერ-მინისტრის ბეატრის მერინოს კაბინეტებში.

კარიერა
1997-2002 წლებში მუშაობდა ადამიანის უფლებების კოორდინატორად აშშ-ის საერთაშორისო განვითარების სააგენტოში. 2002 წლის 24 იანვარს, ალეხანდრო ტოლედოს პრეზიდენტობის დროს დანიშნეს ქალთა და სოციალურად დაუცველი მოსახლეობის მინისტრის მოადგილედ.

2020 წლის 18 ნოემბერს პერუს დროებითმა პრეზიდენტმა ფრანსისკო საგასტიმ დანიშნა პრემიერ-მინისტრად. იგი ამ თანამდებობაზე მეხუთე ქალია პერუს ისტორიაში, ბეატრის მერინოს, როსარიო ფერნანდესის, ანა ხარასა და მერსედეს არაოსის შემდეგ.
ბჰანუმატი (მაჰაბჰარატა)

ბჰანუმატი — ინდური ეპოსის „მაჰაბჰარატას“ პერსონაჟი. ეპოსის მთავარი ანტაგონისტის, დურიოდჰარას ცოლი, რომელიც მას ძალიან უყცარდა. პოემის ორიგინალურ ტექსტებში მას სახელი არ აქვს, სახელი უჩნდება მოგვიანებით ინტერპრეტაციებში. "მაჰაბჰარატაში" ის სულ რამდენიმეჯერ არის ნაცსენები. ჰყავს ვაჟი ლაქსმან კუმარა და ქალიშვილი ლაკშმანაა. აღწერილია როგორვ მკრთალი ფერის "ლოტოსივით მშვენიერი" ქალი დიდი ბარძაყებით. მას ასევე ჰყავდა უმცროსი და, დჰანუმატი .

ცნობები
მაჰაბჰარატაში
ბჰაბუმატის დურიოდჰანაზე ქორწინების ამბავი "მაჰაბჰარატას" შანტი პავაში გვხვდება. მეფე ჩიტრანგადას ქალიშვილის სვაიამვარის (ქმრის არჩევის ცერემონიის) შესახებ მოგვითხრობს ნარადა, ბრძენი ღმერთი. ტექსტში არ არის ნახსენები პრინცესას სახელი, აღწერილია მხოლოდ მისი სილამაზე.

დურიოდჰანა მიიწვიეს კალინგას მეფის ჩიტრანგადას ასულის სვაიამვარაზე. დურიოდჰანა წავიდა ქალაქ რაჯაპურაში, თან გაჰყვა საუკეთესო მეგობარი კარნა. ცერემონიალს ესწრებოდა მრავალი ლეგენდარული მმართველი: შიშუპალა, ჯარასანდა, ბიშმაკა, ვაკრა, კაპოტარომანი, ნილა, რუქმი, სრინგა, ასოკა, სათადანუანი და ა.შ. ცერემონიის დაწყების შემდეგ მათ წინაშე ულამაზესი პრინცესა გამოვიდა ჯაჭვით ხელში, გარშემორტყმული მოახლეებით და პირადი დაცვით. მას აცნობეს მონაწილეთა ვინაობა და საგვარეულოები, დურიოდჰანას მან გულგრულად გვერდი აუარა. დურიოდჰანას უკვე მოეწონა პრინცესა, მისი გულგრილობა ეწყინა, კარნასთან ერთად იგი თავის ეტლში ჩასვა და გაიტაცს. მისი შეჩერება ვერცერთმა უძლიერესმა მეფემ ვერ შეძლო და მან ქორწინების უფლება მოიპოვა. თავისი საქციელი მან პრინცესას ბაბუამისის - გმირი მჰიშმას მაგალითით აუხსნა, რომელმაც ასევე ძმისთვის ეტლში მოიტაცა კაშიის სამი პრინცესა (ამბა, ამბიკა და ამბალიკა). ბოლოს პრინცესამ თანხმობა მისცა და ისინი დაქორწინდნენ. ეყოლათ ორი შვილი - ვაჟი ლაქსმან კუმარა და ქალიშვილი ლაკშმანაა.

შემდგომში ის ნახსენებია კურუკშეტრას ომის შემდეგ, რომლის დროსაც მისი ქმარი და ვაჟი მოკლეს. მისი შემდგომი ცხოვრება აღწერილი არ არის.

რეგიონალურ ფოლკლორში
მიუხედავად ბჰანუმატის უმნიშვნელო როლის ორიგინალურ პოემაში სხვადასხვა რეგიონის ფოლკლორში მის შესახებ მრავალი ლეგენდა არსებობს.

ერთ-ერთის თანახმად ერთ დღეს დურიოდჰანა საღამოს საქმეზე წასასვლელი იყო და თავის მეგონარ ჯარნას ცოლის გართობა სთხოვა. მათ დაიწყეს კამათელის თამაში, თამაშმა ორივე ჩაითრია და კარნამ მოგება დაიწყო. ამ დროს ოთახში დროზე ადრე დაბრუნებული დურიოდჰანა შემოვიდა და ბჰანუმატი ქმრის მიმართ პატივისცემის ნიშნად ფეხზე ადგა. კარისკენ ზურგშექცეულმა კარნამ დურიოდჰანა ვერ შეამჩნია და ეგონა, რომ ბჰანუმატის წაგება აღიზიანებდა და წასვლა გადაწყვიტა. მან ქალის ფიგურები გამოსწია და შემთხვევით დააპნია, ბჰანუმატის მოსასხამიც გამოედო და გაეხადა - ბჰანუმატი ნახევრად შიშველი დარჩა. მათ ეგონათ, რომ დურიოდჰანა ცუდს იფიქრებდა და განრისხდებოდა, მაგრამ ის მშვიდად დარჩა და ცოლს ჰკითხა, დახმარება ხომ არ სჭირდებოდა ფიგურების აკრეფაში, რადგან მას დიდი რწმენა და ნდობა ჰქონდა ცოლის და ძმადნაფიცის მიმართ და ღალატზე არც უფიქრია. პოემაში ასეთი სცენა არ არის, მაგრამ ის ძალზე ცნობილია და ხშირად გამოიყენება დურიოდჰანას და კარნას ნამდვილი მეგობრობის ასაღწერად.
მოზა ბინთ ნასერ ალ-მისნედი

შეიხა მოზა ბინთ ნასერ ალ-მისნედი (არაბ. , დაიბადა 1959 წლის 15 იანვარს ალ-ხორში, კატარი (ყატარი)) —კატარის სახელმწიფოს ყოფილი ამირას შეიხ ჰამად ბინ ხალიფა ალ- თანის მეუღლე.

ადრეული წლები და განათლება
მოზა ცნობილი ოპოზიციონერი აქტივისტის და ალ მუჰანადას- ბანი ჰაჯერის კონფედერაციის ყოფილი ხელმძღვანელის ნასერ ბინ აბდულაჰ ალ-მისნედის ქალიშვილია. ნასერ ბინ აბდულაჰ ალ-მისნედი პოლიტიკური საქმიანობისა და ყოფილი ამირას აჰმად ბინ ალი ალ ტანის პოლიტიკისადმი წინააღმდეგობის გაწევის გამო დაპატიმრებული იყო. პატიმრობიდან გათავისუფლების შემდეგ 1964 წელს ალ-მუჰანადას მთელი კლანი მისი თაოსნობით ნებაყოფლობით გადასახლდა ქუვეითში. ნასერი კატარში დაბრუნდა უახლოეს ნათესავებთან ერთად 1977 წელს , როდესაც მისი ქალიშვილი მოზა დაქორწინდა კატარის პირდაპირ მემკვიდრე  ჰამად ბინ ხალიფა ალ თანზე.

მოზამ განათლება მიიღო სოციოლოგიაში კატარის ეროვნულ უნივერსიტეტში (1986-1990), შემდეგ გაიარა სტაჟირება აშშ-ს წამყვან უნივერსიტეტებში. 2003 წელს მიენიჭა ჰუმანიტარულ მეცნიერებათა საპატიო დოქტორის წოდება ვირჯინიის თანამეგობრობის უნივერსიტეტში..

საქმიანობა
1997 წელს კა­ტა­რი რე­გი­ონ­ში პირ­ვე­ლი სა­ხელ­მწი­ფო გახ­და, სა­დაც ქა­ლებს ხმის მი­ცე­მის უფ­ლე­ბა მი­ე­ცათ. ის აქტიურად ხელს უწყობს არაბულენოვანი წამყვანი სატელევიზიო ქსელის ალ-ჯაზირას საქმიანობას, რომელიც დაარსდა 1996 წელს და ახლო აღ­მო­სავ­ლეთ­ში ქვეყ­ნის გავ­ლე­ნის მნიშ­ვნე­ლო­ვა­ნი ინ­სტრუ­მენ­ტია.

შე­ი­ხა მო­ზას უამ­რა­ვი სა­ხელ­მწი­ფო და სა­ერ­თა­შო­რი­სო თა­ნამ­დე­ბო­ბა უკა­ვია, მათ შო­რის არის სა­პა­ტიო: კა­ტა­რის გა­ნათ­ლე­ბის, მეც­ნი­ე­რე­ბი­სა და სა­ზო­გა­დო­ებ­რი­ვი გან­ვი­თა­რე­ბის ფონ­დის თავ­მჯდო­მა­რე, ოჯა­ხუ­რი სა­კი­თხე­ბის უმაღ­ლე­სი საბ­ჭოს პრე­ზი­დენ­ტი, გა­ნათ­ლე­ბის უმაღ­ლე­სი საბ­ჭოს ვიცე-პრე­ზი­დენ­ტი, იუ­ნეს­კოს სპე­ცი­ა­ლუ­რი წარ­მო­მად­გე­ნე­ლი.

შე­ი­ხა მო­ზა აქტიურად არის ჩართული სა­ხელ­მწი­ფო­სა და რე­გი­ო­ნის პო­ლი­ტი­კურ, საქ­მი­ან, სა­ზო­გა­დო­ებ­რივ და კულ­ტუ­რულ ცხოვ­რე­ბა­ში. მან შექ­მნა არა­ბუ­ლი დე­მოკ­რა­ტი­უ­ლი ფონ­დი, რომ­ლის პირ­ვე­ლი შე­ნა­ტა­ნი 10 მი­ლი­ო­ნი დო­ლა­რის ოდე­ნო­ბით, შეიხ ჰა­მა­დის­გან იყო. ფონ­დის ამო­ცა­ნა თა­ვი­სუ­ფა­ლი მე­დი­ი­სა და სა­მო­ქა­ლა­ქო სა­ზო­გა­დო­ე­ბის გან­ვი­თა­რე­ბის ხე­ლის­შე­წყო­ბაა. შე­ი­ხა მოზა ვირ­ჯი­ნი­ის თა­ნა­მე­გობ­რო­ბის, ტე­ხა­სის & , კარ­ნე­გი-მე­ლო­ნის, ჯორჯთა­უ­ნის უნი­ვერ­სი­ტე­ტი­სა და ლონ­დო­ნის იმ­პე­რი­უ­ლი კო­ლე­ჯის სა­პა­ტიო დოქ­ტო­რი გახ­ლავთ. 2010 წლიდან არის ბრიტანეთის იმპერიის ორდენის ქალი-კომანდორი.

ოჯახი
შე­ი­ხა მო­ზა­სა და შეიხ ჰამად ბინ ხალიფა ალ- თანის შვი­დი შვი­ლი ჰყავთ (ხუთი ვაჟი და ორი ქა­ლიშ­ვი­ლი):

შეიხ თამიმ ბინ ჰამად ალ-თანი (კატარის მე-4 ამირა 2013 წლის 25 ივნისიდან).
ჟას­მინ ბინ ჰა­მად ბინ ჰა­ლი­ფა ალ- თანი.
ჯოან ჰა­მად ალ -თანი.
ჰა­ლი­ფა ჰა­მად ალ-თანი.
მო­ჰა­მედ ჰა­მად ალ- თანი.
ალ-მა­ი­ა­სა ჰა­მად ალ- თანი
ჰინდ ჰა­მად ალ- თანი.

.
კრისტიან ტოტი

კრისტიან ტოტი (დ. 1 მაისი, 1994, დარმშტადტი, გერმანია) — უნგრელი ძიუდოისტი. 2016 წელს მონაწილეობა მიიღო ოლიმპიადაზე, 90კგ წონით კატეგორიაში, მაგრამ ვერ მოახერხა მედლის მოპოვება. 2014 წელს მსოფლიო ჩემპიონატზე მოიპოვა ვერცხლის მედალი. 2016 წელს ევროპის ჩემპიონატის ფინალში დამარცხდა ვარლამ ლიპარტელიანთან.
ტომა ნიკიფოროვი

ტომა ნიკიფოროვი (დ. 24 იანვარი, 1993) — ბელგიელი ძიუდოისტი. ასპარეზობს -100კგ წონით კატეგორიაში. 2010 წელს მოიპოვა ვერცხლის მედალი ახალგაზრდულ ოლიმპიადაზე. 2015 წელს მსოფლიო ჩემპიონატზე მოიპოვა ბრინჯაოს მედალი. ამავე წელს მოიპოვა ბრინჯაოს მედალი ევროპის ჩემპიონატზე (ევროპულ თამაშებზე). 2016 წელს მოიპოვა ვერცხლის მედალი ევროპის ჩემპიონატზე. 2017 წელს მოიპოვა ვერცხლის მედალი მსოფლიო ჩემპიონატზე. 2018 წელს გახდა ევროპის ჩემპიონი.
დარია ბილოდიდი

დარია ბილოდიდი (; დ. 10 ოქტომბერი, 2000, კიევი, უკრაინა) — უკრაინელი ქალი ძიუდოისტი. ასპარეზობს უკრაინის სახელით. 2018 და 2019 წლებში ზედიზედ ორჯერ გახდა მსოფლიო ჩემპიონი. 2019 წელს მოიგო ევროპული თამაშები. 2017 წელს გახდა ევროპის ჩემპიონი. მისი მამა არის ყოფილი ძიუდოისტი, გენადი ბილოდიდი.

მედლები
2017
გრან პრი, ხუხ-ხოტო
გრან პრი, ჰააგა

2018
გრან პრი, ტუნისი
გრანდ სლემი, პარიზი
გრანდ სლემი, დიუსელდორფი
გრან პრი, ზაგრები
საკონტინენტო თასი, პოდჩეტრტეკი
მსოფლიო ჩემპიონატი, ბაქო

2019
მსოფლიო ჩემპიონატი, ტოკიო
გრანდ სლემი, აბუ-დაბი

2020
გრანდ სლემი, პარიზი
ძიუდოს საერთაშორისო ფედერაცია

ძიუდოს საერთაშორისო ფედერაცია (; აბრევიატურა: ) — ძიუდოს საერთაშორისო მმართველი ორგანო. დაარსდა 1951 წელს. ორგანიზაციის შტაბ-ბინა მდებარეობს უნგრეთის დედაქალაქ ბუდაპეშტი. ორგანიზაციის ამჟამინდელი პრეზიდენტია მარიუს ვიზერი. თავადპირველია ფედერაცია დაფუძნებული იქნა ევროპული სახელმწიფოებისა და არგენტინის მიერ. შემდეგი 10 წლის მანძილზე კი ფედერაციას სახელმწიფოები 4 კონტინენტიდან შეუერთდნენ. დღესდღეისბოით ფედერაციის წევრია 200 სახელმწიფო. ძიუდოს საერთაშორისო ფედერაციის მონაცემებით მსოფლიო მასშტაბით 20 მილიონამდე ადამიანია დაკავებული ძიუდოთი. ფედერაცია ორგანიზებას უწევს ძიუდოს საერთაშორისო ტურნირებს, კონტინენტურ და მსოფლიო ჩემპიონატებს.
კარნა (მაჰაბჰარატა)

კარნა - ინდური ეპოსის "მაჰაბჰარატას" მნიშვნელოვანი პერსონაჟი. პანდავების პრინცესა კუნტისვშვილი, ვედური მზის ღმერთის სურიას სულიერი შვილი, პოემის მთავარი პროტაგონისტის - დურიოდჰანას საუკეთესო მეგობარი, თანამედროვე ცნობებით ორი ცოლი და შვიდი შვილი ჰყავდა. ნიჭიერი მეომარი და ორატორი. კურუკშეტრას ომში კაურავების მხარეზე იბრძოდა და პანდავას პრინცთან არჯუნასთან ბრძოლაში დაიღუპა. ითვლება "მაჰაბჰარატას" ტრაგიკულ გმირად, მისმა ისტორიამ სამხრეთ აზიაში უამრავი სასცენო დადგმის, პროზაული და პოეტური ნაწარმოებების შთაგონება გახდა.

ბიოგრაფია
ყრმობა
პანდავების პრინცესა კუნტის ერთ-ერთმა ბრძენმა სტუმართომყვაერობისთვის მანტრა აჩუქა, რომლითაც მას შეეძლო ნებისმიერი ღვთაებისთვის შვილის მიცემა ეთზოვა პრინცესა ცნობისმოყვარეობამ შეიპყრო და მანტრა წაიკითხა, მას გამოეცხადა მზის ღმერთი სურია და შვილი მიანიჭა. გაუთხოვარ კუნტის ოჯახის შერცხვენის შეეშინდა და დიდი მწუხარებით ბავშვი კალათაში მდინარეში გადაუშვა. მეზობელ სამეფოში მას მეეტლეს ოჯახი პოულობს და საკუთარ შვილად ზრდის. შემდგომში მას უმხელენ, რომ ის ნაშვილებია, რაც მის თვითცნობიერებაზე ძლიერად მოქმედებს. ის სამხედრო და ორატორის ხელოვნებას და იოგას სწავლობს, სწავლისას მას ხშირად ჩაგრავენ მდაბიო წარმოშობისთვის, მათ შორის პანდავები, ის ასევე უმეგობრდება დჰურიოდანას.

კარნას, დურიოდჰანას მსგავსად, პანდავები სძულდება, განსაკუთრებით ბჰიმა, რომელმაც საზოგადოდ დაამცირა და არჯუნა, რომელიც მისი თაბასწორი და მთავარი მოწინააღმდეგე იყო საბრძოლო ხელოვნებაში. შემდგომში ის ხშირად ეხმარებოდა დჰურიოდანას პანდავების წინააღმდეგ გეგმების ასრულებაში და სხვადასხცა სიტუაციაში ამცირებს და შეურაცხოფას აყენებს მათ და მათ ცოლს დრაუპადის, ისინი ხშირად პირდებიან ერთმანეთა მოკვლას. თუმცა, კარნა ბევრჯერ აღიარებს, რომ არასწორი იყო და ასე საკუთარი წარსულის გამო იქცევა. კურუკშეტრას ომის დროს კი პანდავების წინააღმდეგ კაურავების მხარეს იბრძვის.

ზრდასრულ ასაკში
ზრდასრულ ასაკში კარნა იგებს სიმართლეს თავისი წარმოშობის შესახებ და ხვდება თავის ბიოლოგიურ დედას. მას სიმართლეს კრიშნა უყვება იმ იმედით, რომ კარნა პანდავებს და კაურავებს შეარიგებს - წარმოშობით ის უფროსი პანდავაა და პანდავების სამეფო ტახტი და ცოლიც ეკუთვნის. კარნა უარზეა - კუნტიმ ის გააჩინა, მაგრამ ის უბრალო წარმოშობის ქალმა გაზარდა. კარნასთვის სიყვარული სისხლზე მნიშვნელოვანია, მათ შორის სიყვარული დურიოდჰანას მიმართ - მან პირობა დადო, რომ დაეხმარებოდა პანდავების დამარცხებაში და არ გაცვლის მას ძალაუფლებაში, ცოლიც და შვილებიც უკვე ჰყავს და დრაუპადი არ სჭირდება. მაშინ კრიშნა კუნტისთან ახვედრებს, მაგრამ კარნა არ აღიარებს დედას, რომელმაც მიატოვა, თუმცა პირობას დევს, ეომ მისი ვაჟებიდან მხოლოდ არჯუნას მოკლავს.

კურუკშეტრას ომის დროს ის მიზნად არჯუნას მოკვლას ისახავს, მაგრამ ისინი ბრძოლაში თანასწორნი არიან და ის ორთაბრძოლისთვის საგანგებოდ ემზადება. ომის ბოლოს წინა დღეს კარნა გადამწყვეტ ბრძოლაში ეტლით მიდის, ეტლის ბორბალი მიწაში იჭედება, კარნა ეტლიდან გადმოდის ბორბლის გასასწორებლად, არჯუნა დროს იხელთს და კარნას კლავს.
ლუკაშ კრპალეკი

ლუკაშ კრპალეკი (დ. 15 ნოემბერი, 1990, იიჰლავა, ჩეხეთი) — ჩეხი ძიუდოისტი. ასპარეზობს +100კგ წონით კატეგორიაში. 2016 წელს მოიგო ოლიმპიური თამაშები -100კგ წონით კატეგორიაში. 2014 წელს გახდა მსოფლიო ჩემპიონი -100კგ წონით კატეგორიაში. 2011 და 2013 წლებში მსოფლიო ჩემპიონატზე მოიპოვა ბრინჯაოს მედალი -100კგ წონით კატეგორიაში. 2013 წელს მოიგო ყაზანის უნივერსიადა. 2013 და 2014 წლებში გახდა ევროპის ჩემპიონი -100კგ წონით კატეგორიაში. 2015 წელს მოიპოვა ვერცხლის მედალი ევროპულ თამაშებზე, -100კგ წონით კატეგორიაში. 2017 წელს მოიპოვა ბრინჯაოს მედალი ევროპის ჩემპიონატზე, +100კგ წონით კატეგორიაში. 2018 წელს ამავე წონით კატეგორიაში გახდა ევროპის ჩემპიონი. 2019 წელს +100კგ წონით კატეგორიაში გახდა მსოფლიო ჩემპიონი. 2016 და 2019 წლებში დასახელდა ჩეხეთის წლის სპორტსმენად.
განდჰარი (მაჰაბჰარატა)

განდჰარი - ინდური ეპოსის "მაჰაბჰარატას" პერსონაჟი. განდჰარას სამეფოს პრინცესა, შაკუნის და, ჰასტინაპურას ბრმა მეფის, დჰრიტრაშტრას ცოლი და ასი ვაჟის და ერთი ქალიშვილის, კაურავების დედა.

ბიოგრაფია
ახალგაზრდობა და ქორწინება
განჰდარი სუბალაშის, განდჰარას მეფის ქალიშვილი იყო. ბავშვობიდანვე განდჰარი გამოირჩეოდა ღვთისმოსაობითა და სათნო ბუნებით. განდჰარი ითვლებოდა მატის ინკარნაციად. ნათქვამია, რომ ქალიშვილობაში მან შთაბეჭდილება მოახდინა შივაზე და მან ასი შვილის ყოლის ძღვენი მისცა - ამის ზუსტი მიზეზები უცნობია. ბჰიშმასთვის განდჰარის ეს უნარი მისი კურუს სამეფო ოჯახის უფროს რძლად არჩევის მთავარი მიზეზი გახდა - მათ აღარ მოუწევდათ ტახტის მემკვიდრის გარეშე დარჩენის ფიქრი.

ბჰიშმას შუამდგომლობით განდჰარი ცოლად დჰრიტარაშტრაზე, კურუს სამეფოს უფროს მემკვიდრეს მისცეს. მაჰაბჰარატა მის სათნოებას და თავდადებას გამოსახავს - როდესაც მან შეიტყო, რომ მისი მომავალი მეუღლე ბრმად დაიბადა, მან თვალები ნაჭრით გადაიკრა და ნაჭერი შემდგომში მხოლოდ ერთხელ მოიხსნა. რომ ქმრის სწორი გამხდარიყო. სხვა ვერსიით ეს პროტესტის გამოხატვა იყო. განდჰარის ქორწინება აღინიშნება, როგორც პოემის მთავარი კონფლიქტის ერთ-ერთი მიზეზი - გჰანდარის ძმა ქორწინებით განრისხებული იყო, რადგან კურუს სამეფომ, რომელმაც აქამდე განდჰარა დაამარცხა და სხვა უფლისწულები ბრძოლაში მოკლა, მოგებული პრინცესა ბრმაზე დააქორწინა. მას ეზიზღებოდა კურუს სამეფო ოჯახი და მნიშვნელოვანი როლი ითამაშა ბიძაშვილების შორის კონფლიქტის გამწვავებაში.

ბრმა უფლისწულს ტახტზე უარი ათქმევინეს, მაგრამ მისმა ძმამაც ტახტზე უარი თქვა და ის ფაქტობრივ მეფედ დარჩა, განდჰარი კი - ფაქტობრივ დედოფლად. განდჰარი ორსულდება, მაგრამ ორი წელიწადის განმავლობაში შვილი არ უჩნდება. როდესაც მან უთხრეს, რომ მისი ქმრის ძმის პანდავის ცოლმა კუნტიმ მემკვიდრე გააჩინა, გაღიზიანებულმა განდჰარიმ მუცელში ხელი ჩაირტყა და მშობიარობა დაეწყო. შვილის მაგივრად მას ხორცის ბურთი გაუჩნდა. ერთ-ერთმა ყოვლისმცოდნე ბრძენმა ხორვი ას ერთ ნაწილად დაჰყო და კარაქში ჩადო - ერთ თვეში მათგან ასი ვაჟი გაიზარდა და ერთი ქალიშვილი, რომლის კარაქს ბრძენმა წყალიც შეასხა. უფროსი ვაჟის - დურიოდჰანას (პოემის მთავარი ანტაგონისტი) გაჩენა ცუდი ნიშნებით სავსე იყო, ის "ვირივით ტიროდა, ცეცხლს ისროდა და ქარიშხალი მოაწყო". ბრაჰმანებმა მეფეს მისი მიტოვება ურჩია, მაგრამ მან ვერ შეძლო საყვარელ შვილზე უარის თქმა. ითვლება, რომ ქორწინების შემდეგ განდჰარიმ თვალები მხოლოდ ერთხელ - უფროსი შვილის სანახავად გაახილა და ერთი მზერით მისი სხეული საუცხოო ძალით აავსო.

შემდგომი წლები
კურუკშეტრას ომში მისი ასივე ვაჟი დაიხოცა. ნათქვამია, რომ ამის გაგების შემდეგ ის ისეთი რისხვით აღივსო, რომ მისმა მზერამ ნაჭრიდან უფროსი პანდავის თითი გააშავა. მან ღმერთი კრიშნა დაწყევლა, რომ მისი შთამომავლობა განდჰარის შვილების მსგავდსად დაიხოცება და მისი სამეფო განადგურდება. კრიშნამ წყევლა უყოყმანებლად მიიღო და ომიდან 36 წელიწადში წყევლა ახდა. ის გარდაიცვალა ჰიმალაებში სალოცავად წასვლისას ტყის ხანძარში.
ბუტანური ნგულტრუმი

ნგულტრუმი (ძონგკხა: ུ་ྲ; სიმბოლო : ., კოდი : )— ბუტანის სამეფოს ვალუტა . იგი იყოფა 100 ჩჰერტუმად ( ძონგკხა: ྱེ་, იწერებოდა, როგორც ჩეტრუმა მონეტებზე 1979 წლამდე). ბუტანის სამეფო სავალუტო ორგანო არის ნულოვანი ბანკნოტებისა და მონეტების მჭრელი ორგანო . ნგულტრუმი ნაწილობრივ დამოკიდებულია ინდურ რუპიაზე. ვალუტის ოფიციალური სიმბოლოა ., ხოლო მისი მცირე ერთეულის, ჩჰერტუმის .

ისტორია
1789 წლამდე ბუტანში ვრცელდებოდა ცუჩ ბეჰარის ზარაფხანის მონეტები. ამის შემდეგ, ბუტანმა საკუთარი მონეტები გამოუშვა, რომელიც ცნობილია როგორც ჩეტრუმი და ის მეტწილად ვერცხლისგან იყო დამზადებული. ჭედური ვერცხლისა და სპილენძის მონეტები მხოლოდ1929 წლამდე გამოიცემოდა, შემდგომში კი ისინი ვერცხლის 1/2 რუპიისა და ბრინაჯაოს 1 პაისას მონეტებით ჩანაცვლდა 1931 წელს. ნიკელის 1/2 რუპიის მონეტები 1950 წელს მოიჭრა. დედიმიზაცია შემოიღეს 1957 წელს, როდესაც ბუტანის პირველი გამოცემის მონეტების ნომინალებში იყო ნაია პაიზა . 1966 წლის გამოშვებებში იყო 25 ნაია პაისას, 50 ნაია პაისას და 1 რუპიის მონეტები, რომლებიც იყო 25 ნაია პაიზა, 50 ნაია პაიზა და 1 რუპია მონეტა, რომელიც დამზადებული იყო სპილენძისა და ნიკელის მასალისგან.

მიუხედავად იმისა, რომ ბუტანის მთავრობამ განავითარა თავისი ეკონომიკა 1960-იანი წლების დასაწყისში, 1968 წელს მონეტიზაციამ გამოიწვია ბუტანის ბანკის დაფუძნება. მთავარი ფულადი რეფორმები გატარდა 1974 წელს, როდესაც ოფიციალურად 1 ნგულტრიმი 100 ჩჰეტრუმის ტოლი გამოაცხადეს. ნგულტრუმმა შეინარჩუნა ინდურ რუპიაზე დამოკიდებულება.

ტერმინი მომდინარეობს ძონგკხური სიტყვა ნგულისგან , რომელის ითარგმნება როგორც ,,ვერცხლი" და ტრუმ რომელიც ჰიდიდან ითარგმნება როგორც ,,ფული."

ფინანსთა სამინისტრომ პირველი ბანკნოტები გამოუშვა 1974 წელს, 1, 5, 10, და 100 ნგულტრუმის ტოლფასი ბანკნოტები. ამას მოჰყვა ბუტანის სამეფო სავალუტო ორგანოს დაარსება 1982 წელს ბუტანის ცენტრალურ ბანკად, რომელმაც 1983 წელს აიღო ბანკნოტების გამოშვების უფლებამოსილება და შეცვალა ფინანსთა სამინისტროს უფლებამოსილება.

მონეტები
1974 წელს დაინერგა ალუმინის 5 და 10 ჩჰერტუმის ღირებულების, ალუმინ-ბრინჯაოს 20 ჩჰერტუმისა და კუპრო-ნიკელის 25 ჩჰერტუმისა და 1 ნგულტრუმის ღირებულების მონეტები. ჩჰერტუმის 5 ნომინალიანი მონეტა იყო კვადრატული ფორმის, ხოლო 10 ჩჰერტუმის ღირებულების ნიჟარის ფორმის. 1979 წელს გამოუშვეს ახალი მონეტები: 5 და 10 ჩჰერტუმის ღირებულების - ბრინჯაოსგან, 25 და 50 ჩჰერტუმისა და 1 და 3 ნგულტრუმის ღირებულების მონეტები კუპრო-ნიკელისგან. ალუმინსა და ბრინჯაოსგან დამზადებული 25 ჩჰერტუმის ღირებულების მონეტა მიმოქცევაში 1979 წელს შევიდა. დღესდღეობით 5 და 10 ჩჰერტუმის ღირებულების მონეტები ძალიან იშვიათად გამოიყენება. ამჟამად მიმოქცევაში არსებობს: 20, 25, 50 ჩჰერტუმისა და 1 ნგულტუმის ღირებულების მონეტები.

ბანკნოტები
წინა სერიები
1974 წლის 2 ივნისს ბუტანის სამეფო მთავრობამ შემოიტანა 1, 5 და 10 ნგულტრუმის ღირებულების ბანკნოტები, მოგვიანებით, 1978 წელს კი 2, 20, 50 და 100 ნგულტრუმის ღირებულების კუპიურები. 1982 წლის 4 აგვისტოს ამოქმედდა ბუტანის სამეფო სავალუტო ორგანოს კანონი, თუმცა სამეფო სავალუტო ორგანომ არ დაიწყო მუშაობა 1983 წლის 1 ნოემბრამდე და ბანკნოტები არ გამოსცა 1986 წლამდე.

ამჟამინდელი სერიები
2006 წელს სავალუტო ხელისუფლებამ წარადგინა ბანკნოტების უახლესი სერია, 1, 5, 10, 20, 50, 100, 500 და 1000 ნგულტრუმის ნომინალებით. ეს ბანკნოტები იყენებენ ჰიბრიდულ სუბსტრატს.
სეიძიუნ სუძუკი

სეიძიუნ სუძუკი (; დ. 24 მაისი, 1923 — გ. 13 თებერვალი, 2017) — იაპონელი კინორეჟისორი, მსახიობი და სცენარისტი. მისი ფილმები მკვეთრად გამოხატული ვიზუალიური სტილით, იუმორითა და ნიჰილიზმით გამოირჩევა.
1956-1967 წლებში რეჟისორმა კინოკომპონია -თვის 40 ფილმი გადაიღო, რომელთა შორის ყველაზე წარმატებული იაკუძას ჟანრის ნამუშევრები იყო. 1963 წლიდან სუძუკის შემოქმედებაში სიურეალისტური სტილი განჩდა, რომელიც საუკეთესოდ წარმოჩინდა მის მაგნუმ ოპუსად მიჩნეულ 1967 წლის ფილმში „მკვლელობისთვის დაღდასმული“, რომელშიც მთავარ როლს ჯო შიშიდო ასრულებს. როგორც დამოუკიდებელ კინორეჟისორს, მას კრიტიკული აღიარება და იაპონიის კინოაკადემიის ჯილდო მოუტანა ტაიშოს ტრილოგიამ, რომელიც 1980-1991 წლებში გამოვიდა. სუძუკიმ კინოკომპანია -ს უკანონი გათავისუფლების გამო წარმატებით უჩივლა, თუმცა 10 წლის შემდეგ რეჟისორი შავ სიაში მოხვდა.

სუძუკის შემოქმედება საზღვარგარეთ არ იყო ცნობილი, რაც 1980-იანი წლების მეორე ნახევრიდან შეიცვალა, როცა მისი რეტროსპექტივების სერიის წარდგენა დაიწყეს. რეჟისორის ცნობადობის გაზრდაზე აგრეთვე გავლენა იქონია ცნობილი და აღიარებული რეჟისორების მიერ, როგორებიც არიან ჯიმ ჯარმუში, ტაკეში კიტანო, ვონგ კარ ვაი და კვენტინ ტარანტინო, მისი შემოქმედების აღიარებამ. იაპონიაში სუძუკი უფრო მეტად სამსახიობო კარიერითაა ცნობილი.

ადრეული ცხოვრება და განათლება
სუძუკი ტაისიოს პერიოდში, 1923 წლის კანტოს დიდ მიწისძვრამდე სამი თვით ადრე ტოკიოში დაიბადა. ექვსი წლის შემდეგ მას უმცროსი ძმა, კენძი სუძუკი შეეძინა. მისი ოჯახი ქსოვილის ვაჭრობაში იყო ჩართული. სუძუკიმ 1941 წელს ტოკიოს სავაჭრო სკოლაში დაამთავრა, რის შემდეგაც სოფლის მეურნეობის სამინისტროსთან არსებულ კოლეჯში სცადა ჩაბარება, თუმცა ქიმიასა და ფიზიკაში დაბალი ქულების გამო მისაღებ გამოცდებში ჩაიჭრა. ერთი წლის შემდეგ იგი ჰიროსაკის კოლეჯში ჩაირიცხა.

1943 წელს, მეორე მსოფლიო ომისათვის სტუდენტთა მობილიზაციის პერიოდში, სუძუკი იაპონიის იმპერიულ არმიაში გაიწვიეს. იგი ტიბის პრეფექტურის ქალაქ აბიკოში გაგზავნეს, სადაც მას მეორე კლასის რიგითის წოდება მიენიჭა. სუძუკი ორჯერ გადაურჩა გემის ჩაძირვას. პირველად, მისი სატვირთო გემი, რომელსაც ჯარისკაცები ფრონტზე გადაჰყავდა, ამერიკელების წყალქვეშა ნავმა დაანგრია, რის შემდეგაც სუძუკი ფილიპინებზე გადავიდა. მოგვიანებით, სატვირთო გემი, რომელსაც სუძუკი ტაივანში გადაჰყავდა, ამერიკელი საჰაერო ძალების შეტაკების შედეგად ჩაიძირა, რის შემდეგაც სუძუკმა მაშველების დახმარებამდე ოკეანეში 7-8 საათი დაჰყო. 1964 წელს მან უფროსი ლეიტენანტის წოდება მიიღო, რის შემდეგაც ჰიროსაკში დაბრუნდა და სწავლა დაასრულა. ფილმის ხარისხით მოხიბლულმა კინოკომპანიის მესვეურებმა მასთან გრძელვადიანი კონტრაქტი გააფორმეს. სუძუკი ძირითადად დაბალბიუჯეტურ, კომერციული მიზნების მქონე მძაფრსიუჟეტიან ფილმებს იღებდა. მისი მსგავსი რეჟისორები ვალდებულნი იყვნენ სწრაფად ემუშავათ და ყველა სცენარზე დათანხმებულიყვნენ. სუძუკი გასაოცარი ტემპით მუშაობდა: წელიწადში საშუალოდ 3.5 ფილმს იღებდა და კომპანიაში თავისი მოღვაწეობის მანძილზე მხოლოდ 2-3 სცენარზე თქვა უარი.

სიკვდილი
სეიძიუნ სუძუკი ფილტვის ქრონიკული ობსტრუქციული დაავადებით 2017 წლის 13 თებერვალს ტოკიოს ერთ-ერთ საავადმყოფოში გარდაიცვალა.
ჰენკ გროლი

ჰენკ ჰარმანუს არნოლდუს „ჰენკ“ გროლი (დ. 14 აპრილი, 1985, ვეენდამი, ნიდერლანდები) — ნიდერლანდელი ძიუდოისტი. არის ოლიმპიადის ორგზის ბრინჯაოს პრიზიორი (2008, 2012). 2008, 2015 და 2016 წლებში გახდა ევროპის ჩემპიონი. 2009, 2010 და 2013 წლებში მოიპოვა ვერცხლის მედალი ევროპის ჩემპიონატზე -100კგ კატეგორიაში. 2018 და 2019 წლებში მოიპოვა ბრინჯაოს მედალი ევროპის ჩემპიონატზე +100კგ წონით კატეგორიაში. 2009, 2010 და 2013 წლებში მოიპოვა ვერცხლის მედალი მსოფლიო ჩემპიონატზე. 2015 წელს მოიგო ევროპული თამაშები. 2019 წელს ამავე თამაშებზე მოიპოვა ბრინჯაოს მედალი.